53. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΑΝΕΥ ΧΑΡΤΟΦΥΛΑΚΙΟΥ ΕΠΙ ΣΧΕΣΕΩΝ ΜΕΤΑ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΠΟΛΙΤΙΣΜΟΥ  ΚΑΙ ΕΠΙΣΤΗΜΩΝ Αριθ.58055 της 1/8 Οκτ.1980 (ΦΕΚ Β΄1030) Περί καθορισμού των αντικειμένων ειδικεύσεως προσωπικού προσληφθησομένου εις το ΥΠΠΕ εις θέσεις συσταθείσας δια του Νομ.992/79. Έχοντες υπ’ όψει: α)Την Συνθήκην περί ιδρύσεως της Ευρωπαϊκής Οικονομικής Κοινότητας και του Νόμ.945/1979 “περί κυρώσεως της Συνθήκης Προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκήν Κοινότητα Ατομικής Ενεργείας, ως και της συμφωνίας περί προσχωρήσεως της Ελλάδος εις την Ευρωπαϊκήν Κοινότητα Άνθρακος και Χάλυβος”. β)Τας διατάξεις του Νόμ.445/76 “περί εκπροσωπήσεως της Ελλάδος εις τας Ευρωπαϊκάς Κοινότητας και οργανώσεως και Διοικητικών Υπηρεσιών, εν όψει της εφαρμογής του κοινοτικού καθεστώτος”. γ)Την υπ’ αριθ.1806/12.5.1980 απόφασιν του Πρωθυπουργού “περί αναθέσεως αρμοδιοτήτων εις τον άνευ Χαρτοφυλακίου Υπουργόν. Γ. Κοντογεώργην”. (Αντί για τη σελ.1179(α) Σελ.1179(β) Τεύχος 1222-Σελ.95 Υπουργείο Πολιτισμού 31.Π.α.52α-53 δ)Τας διατάξεις του Νόμ.992/1979 “περί οργανώσεως των διοικητικών υπηρεσιών δια την εφαρμογήν της Συνθήκης Προσχωρήσεως της Ελλάδος εις τας Ευρωπαϊκάς Κοινότητας και ρυθμίσεως συναφών θεσμικών και οργανωτικών θεμάτων”. ε)Τας διατάξεις του “Υπαλληλικού Κώδικος” (Π.Δ.611/1977). ς)Τας ανάγκας του Υπουργείου Πολιτισμού  και Επιστημών τας δημιουργουμένας εκ της εντάξεως της Ελλάδος εις τας Ευρωπαϊκάς Κοινότητας αφορώσας: 1)εις την συνεχή ενημέρωσιν επί των πολιτιστικών και επιστημονικών δραστηριοτήτων εις τας Ευρωπαϊκάς Κοινότητας και την μελέτην, ανάλυσιν των δραστηριοτήτων αυτών και υποβολήν προτάσεων εις τα αρμόδια όργανα, 2)εις την διασφάλισιν και προάσπισιν των οικονομικών και επαγγελματικών συμφερόντων των εργαζομένων εις τον πολιτιστικόν τομέα, αλλά και των συμφερόντων και δικαιωμάτων του Υπουργείου Πολιτισμού και Επιστημών, 3)εις την διαφύλαξιν αλλά και προβολήν της πολιτιστικής προσωπικότητας και των πολιτιστικών αγαθών της χώρας, 4)εις την κάλυψιν όλων των υποχρεώσεων του Υπουργείου Πολιτισμού και Επιστημών, οι οποίες προκύπτουν από την εφαρμογήν της Συνθήκης Προσχωρήσεως, αποφασίζομεν: Ορίζομεν όπως τα απαιτούμενα υπό του άρθρ.4 παρ.2 του Νόμ.992/1979 πτυχία και αντικείμενα ειδικεύσεως προς αντιμετώπισιν των ανωτέρω αναγκών των δημιουργουμένων εκ της συστάσεως των τριών θέσεων ειδικού επιστημονικού προσωπικού εις το ΥΠΠΕ είναι τα εξής: α)Πτυχίον ειδικότητος Πολιτικών και Οικονομικών Επιστημών Ανωτάτου Εκπαιδευτικού Ιδρύματος, ή δε προσήκουσα ειδίκευσις να αναφέρεται εις θέματα Οικονομικής Αναλύσεως ή Περιφερειακής Αναπτύξεως ή Εργατικού ή Εμπορικού δικαίου (πρώτη θέσις). β)Πτυχίον Νομικής Σχολής ή Π.Α.Σ.Π.Ε. ή Α.Σ.Ο.Ε.Ε. και τίτλος διδακτορικού Ελληνικής Ανωτάτης Σχολής ή ισοτίμου της αλλοδαπής, η δε προσήκουσα ειδίκευσις να αναφέρεται εις θέματα Διοικητικού ή Συνταγματικού δικαίου ή Πολιτικών Επιστημών (δεύτερη θέσις). γ)Πτυχίον Νομικής Σχολής ή Φιλοσοφικής ή Π.Α.Σ.Π.Ε. και ομοίως τίτλος διδακτορικού Ελληνικής Ανωτάτης Σχολής ή ισοτίμου της Αλλοδαπής, η δε προσήκουσα ειδίκευσις να αναφέρεται εις θέματα Κοινωνιολογίας – Προστασίας του Περιβάλλοντος και ειδικότερα του τομέως “Ποιότης Ζωής” (τρίτη θέσις). Η ειδίκευσις εις τα ανωτέρω θέματα θα πρέπει να είναι σχετική με την κοινοτικήν πολιτιστικήν και κοινοτικήν νομοθεσίαν και πρακτικήν. Σελ.1180(β) Τεύχος 1222-Σελ.96 54. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.362 της 10/16 Απρ.1981 (ΦΕΚ Α΄100) Περί καθορισμού ανωτάτου ορίου ηλικίας των προσλαμβανομένων επί σχέσει εργασίας ιδιωτικού δικαίου εις το Υπουργείον Πολιτισμού και Επιστημών και τας εποπτευομένας υπ’ αυτού Υπηρεσίας και Ν.Π.Δ.Δ. 31.Π.α.54 Υπουργείο Πολιτισμού